b'\n_START_ARTICLE_\nOgnjeni \xc4\x8drv\n_START_SECTION_\nOpis\n_START_PARAGRAPH_\nOdrasli ognjeni \xc4\x8drvi so obi\xc4\x8dajno dolgi okoli 15 cm, vendar pa lahko v dol\xc5\xbeino dose\xc5\xbeejo celo do 30 cm. Gre za plenilca, ki pa se pogosto hrani tudi z mrhovino._NEWLINE_Najpogosteje se zadr\xc5\xbeuje na pe\xc5\xa1\xc4\x8denem dnu, najdemo pa ga tudi med livadami morske trave, zlasti pozidonije (Posidonia oceanica) od plitvin do okoli 40 metrov globine. _NEWLINE_\xc5\xa0\xc4\x8detine ognjenega \xc4\x8drva lahko predrejo \xc4\x8dlove\xc5\xa1ko ko\xc5\xbeo in vsebujejo nevrotoksin, ki povzro\xc4\x8di mo\xc4\x8dno dra\xc5\xbeenje ko\xc5\xbee in peko\xc4\x8d ob\xc4\x8dutek. Nekaj \xc4\x8dasa po dotiku se lahko pojavi tudi slabost in vrtoglavica.'